เคยเป็นเริมที่อวัยวะเพศเมื่อสองปีก่อน และไม่ได้กลับมาเป็นซ้ำอีกเลยตอนนี้มีแฟนคนใหม่แล้ว การมีเพศสัมพันธ์ไม่ป้องกันจะทำให้ฝ่ายชายติดเชื้อจากเราไยากมีลูกค่ะเลยไม่ป้องกัน
สวัสดีค่ะ เมื่อเคยเป็นเริมแล้ว เชื้อโรคก็จะอยู่ในร่างกายเราไปตลอดชีวิต โดยจะซ่อนอยู่ในปมประสาทบริเวณไขสันหลัง และเมื่อร่างกายเกิดอ่อนแอ หรือมีปัจจัยบางอย่างมากระตุ้น เช่น มีความเครียด พักผ่อนน้อย เป็นต้น เชื้อไวรัสก็จะออกจากปมประสาทแล้วมาแสดงอาการ เกิดเป็นรอยโรคที่อวัยวะเพศ ซึ่งหากมีเพศสัมพันธ์ในขณะที่กำลังมีรอยโรคเริมอยู่ ฝ่ายชายก็จะติดเชื้อนี้ไปได้ แต่หากไม่ได้มีอาการแสดงของโรคปรากฏที่อวัยวะเพศ การที่จะติดเชื้อก็แทบไม่มี อาจมีบางกรณีที่รอยโรคอาจปรากฏไม่ชัดเจน หรือมีอาการเพียงเล็กน้อย เช่น เจ็บๆ แสบๆ อวัยวะเพศ และอาจไม่ทันได้สังเกตอาการดังกล่าว เมื่อมีเพศสัมพันธ์ ฝ่ายชายก็อาจมีโอกาสติดไปได้ ดังนั้น หากจะมีเพศสัมพันธ์ ก็ควรตรวจอวัยวะเพศดูว่าไม่มีตุ่ม หรือแผลใดๆ ปรากฏอยู่ และไม่มีอาการเจ็บแสบที่อวัยวะเพศ เป็นต้นส่วนในกรณีที่ต้องการตั้งครรภ์ ก็สามารถที่จะทำได้ เพียงแต่เมื่อฝากครรภื ควรแจ้งให้แพทย์ทราบด้วยว่าเคยเป็นเริมที่อวัยวะเพศมาก่อน เพื่อที่แพทย์จะได้เฝ้าระวังในช่วงใกล้คลอดค่ะ